नम्रता और विनयशीलता सारे गुणों की आधारशिला: जया किशोरी
कोटा|श्री श्याममंदिर कमेटी के सान्निध्य एवं श्री श्याम सेवा संस्थान के आतिथ्य में मेडिकल कॉलेज ग्राउंड में चल रही श्रीमद् भागवत कथा में शुक्रवार को कथावाचक जया किशोरी ने मनुष्य के व्यवहार का बखान किया। उन्होंने कहा कि नम्रता और विनयशीलता सारे गुणों की आधारशिला है। हम चाहे कितने ही ज्ञानी, धनी, उच्च पद पर आसीन हो, कलाकार हो अथवा शिल्पकार हो। जब तक हमारे मन में नम्रता का अभाव है हम शून्य हैं। नम्रता और विनयशीलता सारे गुणों की आधारशिला है। उन्होंने कहा कि सभी लोग सुख में साथ देते हैं। दुख मंे तो केवल ठाकुर जी का ही साथ रहने वाला है। नृसिंह अवतार तथा भक्त प्रहलाद चरित्र का वर्णन झांकियों के माध्यम से किया गया। झांकियों ने सभी को आनंदित कर दिया। कथा सुनने के लिए भक्तों की भीड़ उमड़ी। भक्तजन भाव-विभोर होकर नृत्य करते रहे। विशाल बागड़ी ने बताया कि शुक्रवार दोपहर 1:30 बजे कथा शुभारंभ होगा। इसमें नंदोत्सव की झांकी सजाई जाएगी।
hin_Deva hin_Deva